***ΓΕΝΙΚΟ ΛΥΚΕΙΟ ΜΥΡΙΝΑΣ***

***Λ. ΔΗΜΟΚΡΑΤΙΑΣ 16 , Τ.Κ. 81400 , ΜΥΡΙΝΑ***

***ΤΗΛ. 2254025560 - FAX 2254024553 Μύρινα, 13-02-2020***

***e-mail : mail@lyk-myrin.les.sch.gr***

**ΑΝΑΡΤΗΣΗ**

***ΘΕΜΑ* : « Πρόσκληση εκδήλωσης ενδιαφέροντος για τετραήμερη εκδρομή στη**

**Θεσσαλονίκη »**

Το ΓΕΛ Μύρινας προτίθεται να πραγματοποιήσει τετραήμερη εκδρομή της Β΄ τάξης στην πόλη ***Θεσσαλονίκη*** από ***Πέμπτη 19/03/2020*** έως και ***Κυριακή 22/03/2020***. Καλούμε , σύμφωνα με την υπ.’ αριθμ. 33120/ΓΔ4 /28-2-2017 ΥΑ ( ΦΕΚ 681 /τ. Β΄ / 6-3-2017 ), τα ενδιαφερόμενα ταξιδιωτικά γραφεία να υποβάλουν κλειστές προσφορές στο Σχολείο, **μέχρι Πέμπτη 20 Φεβρουαρίου 2020, ώρα 12.30 το μεσημέρι.**

Οι προσφορές θα πρέπει να είναι κλειστές και σε αυτές να αναγράφεται το συνολικό κόστος, η επιβάρυνση ανά μαθητή, καθώς και το όνομα, αλλά και η κατηγορία του ξενοδοχείου.

**Αριθμός μαθητών : 40 - 44**

**Αριθμός συνοδών καθηγητών : 3**

**Ημερομηνία πραγματοποίησης εκδρομής : *19/03/2020*** έως και ***22/03/2020***.

**Προορισμός :**  Θεσσαλονίκη(και μετακινήσεις σύμφωνα με το πρόγραμμα που ακολουθεί).

**Διανυκτερεύσεις** : Τρεις (3) διανυκτερεύσεις στη Θεσσαλονίκη.

***Μεταφορικά μέσα - προδιαγραφές :***

1. **Πλοίο** από το λιμάνι της Μύρινας προς το λιμάνι της Καβάλας την ***Πέμπτη 19/03/2020*** και ώρα αναχώρησης ***08.00 π.μ***. και από το λιμάνι της Καβάλας προς το λιμάνι της Μύρινας την ***Κυριακή 22/03/2020*** και ώρα αναχώρησης ***16.00 μ.μ***. (Σε οικονομική θέση).
2. **Λεωφορείο** για τη μετακίνηση των μαθητών από Καβάλα προς Θεσσαλονίκη την ***Πέμπτη 19/03/2020,*** για την επιστροφή από Θεσσαλονίκη προς Καβάλα την ***Κυριακή 22/03/2020*** και για όλες τις ενδιάμεσες μετακινήσεις.
3. Καθ’ όλη τη διάρκεια της εκδρομής, το λεωφορείο θα πρέπει να είναι στη διάθεση των εκδρομέων όλη την ημέρα, σύμφωνα με το πρόγραμμα, για τις επισκέψεις, εκδρομές και βραδινές εξόδους, χωρίς επιπλέον κόστος.
4. Το λεωφορείο πρέπει να διαθέτει όλες τις προβλεπόμενες από την κείμενη νομοθεσία προδιαγραφές (ελεγμένο από ΚΤΕΟ, έγγραφα καταλληλότητας οχήματος, επαγγελματική άδεια οδήγησης, ελαστικά σε καλή κατάσταση, πλήρως κλιματιζόμενο κ.λ.π.), καθώς και να πληροί όλες τις προϋποθέσεις ασφάλειας για μετακίνηση μαθητών (ζώνες ασφάλειας, έμπειροι οδηγοί κ.λ.π.).
5. Το λεωφορείο θα ελεγχθεί από την Τροχαία πριν την αναχώρηση των εκδρομέων.

***Προδιαγραφές ξενοδοχείου :***

* 1. Ξενοδοχείο κατηγορίας τουλάχιστον τριών αστέρων στο κέντρο της Θεσσαλονίκης.
  2. Θέρμανση και ζεστό νερό στα δωμάτια.
  3. Πρωινό και ημιδιατροφή. Συγκεκριμένα: **Mεσημεριανό γεύμα στις 19/03/2020. Πρωινό και δείπνο στις 20 και 21/03/2020. Πρωινό στις 22/03/2020.**
  4. Τα δωμάτια θα είναι δίκλινα ή τρίκλινα για τους μαθητές και μονόκλινα για τους καθηγητές.
  5. Στην προσφορά του Ταξιδιωτικού Γραφείου πρέπει απαραίτητα να αναγράφεται το όνομα και η κατηγορία του Ξενοδοχείου, καθώς και ο ακριβής αριθμός δίκλινων και τρίκλινων δωματίων.

***Επιπρόσθετες απαιτήσεις :***

1. **Ασφάλιση Ευθύνης Διοργανωτή** σύμφωνα με την κείμενη νομοθεσία.
2. **Ασφάλιση** κάλυψης εξόδων σε περίπτωση **ατυχήματος ή ασθένειας**.
3. Με κάθε προσφορά, να κατατεθεί στο σχολείο από το ταξιδιωτικό γραφείο και **Υπεύθυνη Δήλωση** ότι διαθέτει το ειδικό σήμα λειτουργίας το οποίο βρίσκεται σε ισχύ.
4. Το σχολείο διατηρεί το δικαίωμα να ζητήσει από τα ταξιδιωτικά γραφεία όποια διευκρίνιση κρίνει απαραίτητη σχετικά με τις προσφορές που θα καταθέσουν για την πραγματοποίηση της εκδρομής.
5. Εφόσον για οποιαδήποτε σοβαρή αιτία (φυσική καταστροφή, κλπ) δεν πραγματοποιηθεί η εκδρομή, το σχολείο διατηρεί το δικαίωμα να ζητήσει την επιστροφή ολόκληρου του ποσού της προκαταβολής.
6. Σε περίπτωση τροποποίησης των δρομολογίων για οποιοδήποτε λόγο, ή απεργίας των πλοίων, θα πρέπει να υπάρξει τροποποίηση των ημερομηνιών της εκδρομής, χωρίς επιπλέον οικονομική επιβάρυνση και χωρίς να μειωθεί η διάρκεια της εκδρομής.
7. Σε περίπτωση που το πρακτορείο αθετήσει την συμφωνία, υποχρεούται να επιστρέψει ολόκληρο το ποσό των χρημάτων που έχει λάβει.
8. Η συμμετοχή των συνοδών εκπαιδευτικών είναι δωρεάν.

***ΠΡΟΓΡΑΜΜΑ ΤΕΤΡΑΗΜΕΡΗΣ ΕΚΔΡΟΜΗΣ Β΄ ΓΕΛ ΜΥΡΙΝΑΣ 2020***

***ΣΤΗ ΘΕΣΣΑΛΟΝΙΚΗ , 19/03/2020 - 22/03/2020***

***Πέμπτη 19/03*:** Αναχώρηση από το λιμάνι της Μύρινας στη Λήμνο στις 08:00π.μ. Άφιξη στην Καβάλα στις 12.30μ.μ. περίπου. Άμεση αναχώρηση για Θεσσαλονίκη. Άφιξη στη Θεσσαλονίκη στις 15.00μ.μ. περίπου. Τακτοποίηση στο ξενοδοχείο και μεσημεριανό γεύμα. 17:00 Επίσκεψη στο Μακεδονικό Μουσείο Σύγχρονης Τέχνης. 20:00 Επίσκεψη σε Θέατρο για παρακολούθηση θεατρικής παράστασης. Σύντομη βόλτα στο κέντρο της πόλης συνοδεία των καθηγητών. Επιστροφή στο ξενοδοχείο.

***Παρασκευή 20/03*:** Πρωινό στο ξενοδοχείο. 09:30 π.μ.εκπαιδευτική επίσκεψη στον τηλεοπτικό σταθμό της ΕΡΤ3 (ξενάγηση στους χώρους του Σταθμού). 12:00: Εκπαιδευτική επίσκεψη στο Κέντρο Διάδοσης Επιστημών και Τεχνολογίας ΝΟΗΣΙΣ (Πλανητάριο – Κοσμοθέατρο – Μουσείο Τεχνολογίας – Προσομοιωτής). Αμέσως μετά, μετάβαση στο γειτονικό εμπορικό κέντρο Mediterranean Cosmos. 20:00: Επιστροφή στο ξενοδοχείο για δείπνο. Βραδινή έξοδος.

***Σάββατο 21/03:*** Πρωινό στο ξενοδοχείο. 09:00:Αναχώρηση για Βεργίνα – Εκπαιδευτική επίσκεψη στο Μουσείο και τους Μακεδονικούς Τάφους της Βεργίνας. 13:00: Αναχώρηση για Θεσσαλονίκη. 15:00: Επίσκεψη στην Άνω Πόλη (Κάστρα) και τον Άγιο Δημήτριο. Περιήγηση στο ιστορικό κέντρο, σε αξιοθέατα και ορόσημα της πόλης. (Ροτόντα, Λευκός Πύργος, κλπ). 20:00: Δείπνο στο ξενοδοχείο. Βραδινή έξοδος.

***Κυριακή 22/03:*** Πρωινό στο ξενοδοχείο. 11:30: Αναχώρηση για την πόλη της Καβάλας. Άφιξη στην Καβάλα στις 13.30μ.μ περίπου. Αναχώρηση από το λιμάνι της Καβάλας για το λιμάνι της Μύρινας στις 16.00μμ. Άφιξη στη Μύρινα στις 20.30μμ. περίπου.

**Η Διευθύντρια Ο Υπεύθυνος Καθηγητής**

**Τζαννή Βασιλική Ρίζος Αλέξιος**